Annonce

Kig godt på Bispetorvet i dag mandag, hvis du kommer forbi. Om få dage er torvet ikke til at kende igen.

Også sådan her vil torvet engang komme til at tage sig ud. Velsagtens først til sommer. Visualisering: Schønherr.

En del af de 120 træer, som skal gøre torvet til en grøn oase, er netop ankommet, og de skal de kommende dage plantes ud på det trappeformede plateau, som allerede er lavet ind mod muren mod Kannikegade.

De 120 træer - frugt- og løvtræer - bliver markante. De er allerede i dag mellem to og fire meter høje, og mange af dem bærer endnu løv - nogle dage eller få uger endnu.

Måske især om aftenen vil Bispetorvet skille sig ud fra det, vi kender i dag. Kommunen lover, at der vil blive opsat lys mellem træerne.